Escape the Fate

Escape The Fate (בראשי תיבות ETF) היא להקת פוסט הארד-קור אמריקנית מלאס וגאס. הלהקה נוסדה בשנת 2005 ומורכבת מקרייג מאביט, טומאס בל, רוברט אורטיז וקווין גרופט.

אלבום המלא הראשון של הלהקה, "Dying Is Your Latest Fashion", יצא ב-26 בספטמבר 2006. 

אחרי שנים של שינויים בהרכב ואופיה של הלהקה, יצא האלבום השני המלא של הלהקה, "This War Is Ours", ב-21 באוקטובר 2008, כך שהוחלף הזמר רוני רדקה בקרייג מאביט (לשעבר סולן Blessthefallׂ), הגיטריסטים ברייאן ומיכאל מוני (אחים) בגיטריסטים חדשים - קווין "Thrasher" גרופט וטומאס "TJ" בל, אשר החליף את מקס גרין כגיטריסט בס לתקופה קצרה ועבר לגיטרת קצב.

(מקס גרין נאלץ לעזוב בשנת 2012 את הלהקה בשל התמכרות קשה לסמים, והחל לעבוד עם להקה חדשה בשם "The Natural Killers" שקיימת עד היום. אחרי תקופה בה מקס קיבל עזרה ועבר תהליך גמילה קשה, חזר לנגן בלהקתו המקורית ETF, תוך כדי פעילותו בלהקתו החדשה.)

הזמר רוני רדאקי פוטר מהלהקה בשנת 2008, לאחר שנשלח למאסר לתקופה של שנה בשל סיוע לרצח אדם. כשעוד היה בכלא, עבד רוני על להקתו החדשה. קרייג מאביט, הזמר החדש, הצטרף ל-ETF בתור סולן ונאלץ לעזוב את הלהקות הישנות שלו - Blessthefall ו-The Word Alive.

שינויה של הלהקה מהווה גם שינוי בגוון המוזיקלי שלה ובאופיים של המעריצים. לאחר עזיבתו של הזמר רוני רדאקי בשנת 2008 והקמת להקתו המתחרה "Falling In Reverse" (ידועה גם כ-"FIR"), נוצרו קונפליקטים וריבים בין הלהקות ובין מעריצי הלהקות. חברי 2 הלהקות נהגו לכנות אחד את השני בשמות, קללות והסתות נגד הלהקה המתחרה. כל זאת בזמן שהלהקה המתחרה של רוני זוכה להצלחה רבה, יותר מזו שהייתה לו כשהיה חבר ב-Escape The Fate.

בשנת 2013 יצאה הודעה רשמית שאומרת ש-Escape The Fate מתכוננת להופיע בסיבוב הופעות חדש בשם "Bury The Hatchet" בשיתוף עם להקת Falling In Reverse. להודעה זו צורף סרטון מפתיע במיוחד ובו מצולמים רוני רדאקי (סולן ETF לשעבר, סולן FIR בהווה) וקרייג מאביט (סולן ETF בהווה) מתחבקים, משלימים ומדברים על מחילתם וסליחתם אחד כלפי השני. כאן נגמר הריב בין הלהקות, והחל האיחוד והשיתוף ביניהם.

היסטוריה

התחלת האלבום "Dying is Your Latest Fashion" (משנת 2005-2006) 
ב-23 במאי 2006, הלהקה הוציאה 5 שירים לאלבום EP שנקרא 'There's No Sympathy for the Dead'. אלבום ה-EP כלל שני שירים שנכללו לאחר מכן גם באלבום "Dying is Your Latest Fashion", שזכה להצלחה רבה.

ב-26 בספטמבר 2006 הלהקה שחררה את האלבום המלא הראשון שלהם "Dying is Your Latest Fashion" שכלל את הסינגל "situations" שגם היה האלבום המלא היחיד בו הסולן רוני ראדקי השתתף.

העזיבה של הסולן רוני רדקה והגיטריסט עומאר אספינוזה (2006-2008) 
העימות של רוני רדקה עם חברי הלהקה החל בגלל העבירות הפליליות שביצע ונעצר כשאיתו סם. על פי דברי הבסיסט מקס "בהתחלה לא יכולנו להופיע מחוץ לארץ, ואז אפילו לא יכולנו לצאת מהמדינה". המקרה האחרון שקרה וגרם ללהקה להבין שיצטרכו סולן חדש היה ההסתבכות של רדקה עם הרצח של מייקל קוק. רדקה קיבל מאסר על תנאי, וכתוצאה מכך פרש מהלהקה. בסופו של דבר הוא נכנס לכלא. לאחר שנות מעצר בכלא רדקה הקים להקה חדשה שנקראת "Falling In Reverse" בתור סולן עם הסינגל "The Drug In Me Is You" ו " I`m Not A Vampire". 

במהלך סיבוב ההופעות שנקרא "Black on Black" עומאר אספינוזה פרש מהלהקה. נכון לעכשיו הוא חבר הלהקה "Perfect Like Me" מלאס וגאס.

קרייג מאביט והאלבום "This War Is Ours" (שנת 2008-2009) 
אחרי עזיבתו של רוני ראדקי, הצהירה הלהקה על כך שקרייג מאביט הסולן של "Blessthefall" ימלא את תפקידו של ראדקי בכמה ההופעות הבאות של הלהקה. לאחר מכן, הלהקה הצהירה שמאביט יהיה הסולן הקבוע, אחרי יצירת "The Flood"- נאמר שהשיר יהיה החמישי באלבום המתוכנן "This War is Ours".

This War is Ours יצא ב-21 באוקטובר 2008 שכלל את הסינגלים "The Flood", "Somthing" ו"10 Miles Wide". זה גם היה האלבום הראשון בו מאביט מככב כסולן, שאגב נאמר שקולו פחות עז ויותר רך. אחרי הצטרפותו ללהקה פרש מאביט מ"the world alive" ומ "blessthefall".

This War Is Ours (Deluxe Edition) 2009-2010 - עתיד 
במהלך ראיון בשנת 2009, מאביט טען שהלהקה תוציא סינגל ואלבום חדש באביב 2010.

הלהקה הצטרפה לפרויקטים והופעות "Hollywood Undead" ו-"Atreyu" ב-16 באוקטובר 2009.

ב-9 בינואר צולם הקליפ "This War Is Ours (The Guillotine Part II)"

ב-15 בפברואר הודיעה הלהקה שתוציא את האלבום האחרון במהדורת DVD.

כעת הלהקה ממשיכה להופיע עם האלבום האחרון.

מאביט פלט שללהקה ישנם כבר 5 שירים שאמורים לצאת באלבום השלישי, שעדיין נמצאים בעריכה. בראיון ב-31 במאי, מאביט רמז שהשירים הבאים יהיו כבדים יותר ויכללו יותר צרחות. מקס גרין (בסיסט) טען כי הלהקה תשתף פעולה עם מיק מארס (Motley Crue) שיכתוב ללהקה שירים חדשים.

ב-28 באוגוסט הפיצו אסקייפ באופן רשמי את "Issues"ו "Massacre" שצפויים להיות באלבום השלישי שלהם.
האלבום השלישי יכלול בתוכו גם סולואים אלקטרוניים
האלבום השלישי יצא ובו התווספו עוד 12 שירים

(Escape The Fate (2010 
ב-2 בדצמבר 2010 יצא האלבום המלא השלישי באופן רשמי הנושא את שם הלהקה. אלבום זה היווה חידוש בסגנונה של הלהקה ואילו אלבום זה יותר פתוח לקהל מאזיני מוזיקת הרוק ופחות מאפיין את הז'אנר המעורב של מטאל אלטרנטיבי ומטאלקור, כמו שהלהקה עשתה באלבום 'This War Is Ours'. האלבום מאפיין שינוי ניכר אשר גרם למהומות בין קהל המעריצים הוותיק. האלבום כולל שני וידאוקליפים לשירים "Gorgeous Nightmare" ו- "Issues".

(Ungrateful (2013 
בדצמבר 2011 נכנסה הלהקה לאולפנים להקלטות האלבום הרביעי המתוכנן. האלבום הוקלט גם הוא בשיתוף ג'ון פלדמן, כמו שנעשה באלבום השני של הלהקה, This War Is Ours. הלהקה הודיעה כי האלבום יהווה המשך ישיר לאלבומה השני, ושירי האלבום יהיו דומים לסגנונו בייחוד לאלמנטים חדשים שהוסיפה הלהקה.

האלבום יצא ב-13 במאי 2013 עם השם "Ungrateful" שהוא גם השם של הסינגל החדש, הנכתב כמחווה לנערים הנפגעים מבריונות ואלימות. לסינגל שוחרר קליפ מרגש המתאר רצח אכזרי של תלמיד בשירותים, ומתאר את מעגל האלימות שנוצר, כך שכל מי שמייצר אלימות, גם מקבל אלימות. בסוף הקליפ הוצגו תמונות של נערים אשר התאבדו כתוצאה מבריונות, או נהרגו כתוצאה מאלימות.

הסינגל הראשון היה כבד וברוטאלי במיוחד, בניגוד לשירים אחרים באלבום, שהיו ברובם מאוד מלודיים. האלבום זכה להצלחה רבה, אך אין להשוותה להצלחה של האלבומים הישנים.

(Live From The Roxy DVD (2013 
ב-2013 הוציאה הלהקה DVD מיוחד המכיל ביצועים מתוך הופעה שצולמה ב-Roxy בווסט הוליווד, קליפורניה.

בהופעה ביצעה הלהקה את מיטב שיריה בעיקר מתקופתה עם הזמר החדש מאביט, ופחות משיריה מתקופתה עם רוני. הלהקה ביצעה לקראת סוף ההופעה את השיר "Situations" שיצא בתקופת רוני רדאקי, אך הלהקה בחרה שלא להכניס את השיר הספציפי הזה ל-DVD מסיבות לא ידועות, אף על פי ששיר זה נחשב לאחד מהמצליחים ביותר של הלהקה, מהשירים שהביאו אותם להצלחה מלכתחילה.

העזיבה של האחים מאני (2013) 
בשנת 2013 עזבו את הלהקה הגיטריסטים ברייאן "מונטי" מאני ואחיו מייקל מאני בגלל סכסוכים אישיים בין חברי הלהקה. השניים נהגו להסתכסך עם חברי הלהקה רבות, במיוחד מאביט (סולן הלהקה), ולבטל הופעות רבות. בשלב מסוים שאר חברי הלהקה חשו ביאוש ואפשרו לשניים ללכת לדרכם. את מקומם מחליפים קווין "Thrasher" גרופט אשר תמיד היה מאחורי הקלעים והחליף את מונטי כשביטל, וטומאס "TJ" בל, לשעבר שימש כבסיסט בלהקה, ובעבר חבר בלהקת Motionless In White. האחים התאחדו ללהקה משלהם שנקראת על שמם - "Money Brothers". ללהקה צירפו עוד חבר אחד שאינו קרוב משפחה. עד כה יצאו כמה סינגלים ללהקתם החדשה, טרם יצאה הודעה על אלבום או הופעה.

The Dead Rabbitts 
בשל הסכסוכים עם ברייאן "מונטי" מוני החליטו מאביט והגיטריסט טומאס "TJ" בל לעבוד על פרויקט צדדי חדש בעיקר למטרת חופש אומנותי ויצירת מוזיקה בגוון שונה משל ETF. לפי דבריהם של מאביט ו-TJ, הגיטריסט "מונטי" כפה עליהם את המוזיקה שלו, ומנע מהם מליצור את מה שהם רוצים. הפרויקט מנגן מוזיקה כבדה וצורמת יותר משל ETF עצמם. עד היום שחררה הלהקה EP אחד ואלבום שלם אחד.

Bury The Hachet והחזרה של מקס גרין ללהקה (2013-2014) 
בשנת 2013 יצאה הודעה רשמית - Escape The Fate מתכוננת להופיע בסיבוב הופעות חדש בשם "Bury The Hatchet" בשיתוף עם להקת Falling In Reverse. להודעה זו צורף סרטון מפתיע במיוחד ובו מצולמים רוני רדאקי (סולן ETF לשעבר, סולן FIR בהווה) וקרייג מאביט (סולן ETF בהווה) מתחבקים, משלימים ומדברים על מחילתם וסליחתם אחד כלפי השני. כאן נגמר הריב בין הלהקות, והחל האיחוד והשיתוף ביניהם.

על הדרך, לאחר שמקס גרין החלים מהבעיות החמורות שהיו לו עם התמכרות לסמים, להקתו (ETF) ביקשה ממנו לחזור ולנגן שוב בלהקה. מקס גרין השיב בחיוב והצטרף ללהקה שנית.

סיבוב ההופעות התקיים בין סוף 2013 ל-2014 יחד עם מקס גרין שחזר ללהקה וזכור כהצלחה מסחררת ובין ההופעות הכי מוצלחות של 2 הלהקות. הלהקה Chelsea Grin השתתפה גם כן בסיבוב ההופעות כאורחת.

(2014) עזיבתו השנית של מקס גרין, והצטרפותו ל-Falling In Reverse 
לאחר סיבוב ההופעות המשותף של FIR ו-ETF, חזר הקשר הוותיק בין רוני למקס אשר הכירו מאז גיל צעיר מאוד. הקשר שהתחדש בין השניים גרם לבלבול, ובעיקר גרם למקס גרין לא להיות בטוח במקומו ב-ETF. לפי דבריהם של ETF, מקס גרין הודיע להם כי הוא נאלץ לבטל את הטור הבא איתם בגלל בעיות בבית עם משפחתו. מקס לא הודיע על עזיבתו או על הצטרפותו ללהקה אחרת. הלהקה חיכתה לו בעוד שהוא אינו מחזיר תשובה, עד שרוני ראדקי (סולן FIR) הודיע בעצמו למאביט (סולן ETF) שמקס מתכוון לחזור לנגן איתו כמו בימים הטובים, ולהצטרף ללהקתו. תגובתו של קרייג: "אני לא כועס על שעזב, זו זכותו להיות עם רוני. ידעתי שהוא מרגיש מחובר אליו. אני רק קצת מאוכזב מהדרך שבה הוא עשה את זה. הוא היה צריך להגיד לנו. אני לחלוטין מרגיש נבגד, מאוד נבגד".

עתיד הלהקה 
בעוד שהלהקה כוללת רק חבר אחד מקורי (רוברט, תופים), וכרגע אין בסיסט רשמי וקבוע, בכל זאת יצאה הודעה רשמית שהלהקה עובדת על כתיבה של חומרים חדשים ותיכנס להקליט בסטודיו אחרי חג הקריסמס 2015 אלבום חדש. מפיו של מאביט - "זה הולך להיות רענן".

חברי הלהקה

חברי להקה עכשוויים 
 קרייג מאביט - זמר מוביל (2008 - היום) 
 טומאס "TJ" בל - גיטרת קצב, לשעבר גיטרה בס
 רוברט אורטיז - תופים (2004 - היום)
 קווין "Thrasher" גרופט - גיטרה מובילה (2013 - היום)

חברי להקה לשעבר 
 רוני ראדקי - סולן הלהקה (2004-2008)
 עומאר אספינוסה - גיטרה, קולות רקע (2004-2007)
 קרסטון אלן - קלידים, קולות רקע (2005)
 בריאן "Monte" מאני - גיטרה מובילה, קולות רקע (2004-2013)
 מיכאל מוני - גיטרת קצב (2008 - 2012)

דיסקוגרפיה

אלבומי אולפן 
 There's No Sympathy for the Dead - יצא ב-23 במאי 2006
 Dying Is Your Latest Fashion - יצא ב-26 בספטמבר 2006
 This War Is Ours - יצא ב-21 באוקטובר 2008
 Escape The Fate- יצא ב-2 בדצמבר
 Ungrateful - יצא ב-14 במאי 2013 
 Hate Me - יצא ב-30 באוקטובר 2015
 I Am Human - יצא ב-30 במרץ 2018
 Cemical Warfare - יצא ב-16 באפריל 2021

וידאגרפיה 
 "Not Good Enough for Truth In Cliché" (גרסת דמו)
 "There's No Sympathy for the Dead"
 "Not Good Enough for Truth In Cliché"
 "Situations"
 "The Flood"
 "Something"
 "10 Miles wide"
"This War Is Ours"
"Isseus"
"Gorgeous Nightmare"
 "Ungrateful"
 "Live From The Roxy DVD"

קישורים חיצוניים

הערות שוליים

להקות רוק אלטרנטיבי
להקות רוק אמריקאיות